Благавешчанск

Благавешчанск (руск.: Благовещенск) — горад (з 1858) ў Расіі, адміністрацыйны цэнтр Амурскай вобласці. Насельніцтва 217,7 тыс. чал. (2005). Горад размешчаны на паўднёвым захадзе Зейска-Бурэінскай раўніны, на левым беразе Амура, пры ўпадзенні ў яго ракі Зеі, за 7985 км на ўсход ад Масквы. На процілеглым беразе Амура — кітайскі горад Хэйхэ. Гісторыя Упершыню рускія з’явіліся пры зліцці Амура і Зеі летам 1644 года, калі тут спыніўся першапраходзец Васіль Паяркаў са сваім атрадам. У 1653 годзе землепраходзец Ерафей Хабараў вырашыў пабудаваў тут астрог, але пасля падпісання ў 1689 годзе Нерчынскай дамовы рускія пакінулі левы бераг Амура. Часам заснавання Благавешчанска лічыцца 1856 год, калі быў закладзены Усць-Зейскі вайсковы пост. Да 1856 года Расійская імперыя здзейсніла шэраг захадаў для замацавання за сабой левага берага Амура. Урэшце, 2 чэрвеня 1856 года ад вусця Зеі прыбыў вайсковы атрад з каля 500 салдат, які заняўся расчысткай тэрыторыі для будаўніцтва горада і размяшчэння будучых рускіх перасяленцаў. Насельніцтва 1982 год — 183 000 чал. 2005 год — 217 700 чал. 2010 год — 219 861 чал. Вядомыя асобы Уладзімір Уладзіміравіч Борман (1911—1965) — беларускі архітэктар. Яўгенія Арцем’еўна Васілеўская (1926—?) — беларуская гісторык. Галіна Фёдараўна Пальчэўская (нар. 1946) — беларускі архітэктар. Фрыдрых Канстанцінавіч Латынцаў (1928—2001) — беларускі педагог, Заслужаны настаўнік прафесійна-тэхнічнай адукацыі. Зноскі Літаратура Географический энциклопедический словарь: Географические названия (руск.) / Гл. ред. А. Ф. Трёшников; Ред. кол.: Э. Б. Алаев, П. М. Алампиев, А. Г. Воронов и др. — М.: Сов. энциклопедия, 1983. — 538 с. — 100 000 экз. Благовещенск // Мельников А. В. Топонимический словарь Амурской области] — Благовещенск, 2009. — С. 32. — 232 с. (руск.)